PMDG Simulations

PMDG Simulations, LLC, josta yleensä käytetään lyhennettyä nimeä PMDG (alkujaan Precision Manuals Development Group), on yhdysvaltalainen Microsoft Flight Simulator, Prepar3D ja X-Plane-lentosimulaattoreille koulutustasoisia lisäosalentokoneita kehittävä yritys, jonka on perustanut liikennelentäjä ja kunnallispoliitikko Robert S. Randazzo. Vaikka valtaosa yrityksen myynnistä tällä hetkellä muodostuu kuluttajatuotteista, sen pitkän aikavälin tavoitteena on vakiinnuttaa asemansa lentoyhtiöiden ja lentokonevalmistajien koulutustuotetoimittajana. Yhtiön ensimmäinen merkittävä varsinainen koulutustuote on sen kehittämä ja Boeingin markkinoima, vuoden 2020 Microsoft Flight Simulatorin teknologiaan perustuva Virtual Airplane, jota käytetään ohjaamomenetelmäkoulutukseen, ja se toimii muun muassa tableteilla. Aiemmat vastaavat projektit yhtiö on toteuttanut lähinnä yksittäisille asiakkaille, ja toisaalta myös tarjonnut kuluttajatuotteisiinsa koulutuskäytön mahdollistavaa lisenssiä. 
Yritys on profiloitunut erityisesti yhdysvaltalaisen Boeingin liikennelentokoneisiin perustuvien tuotteiden kehittäjänä, ja Boeingin liikennelentokoneosasto Boeing Commercial Airplanes on sen virallinen yhteistyökumppani. Yrityksen pääkonttori sijaitsi Virginian Alexandriassa vuoteen 2022, jolloin yritys muutti Las Vegasiin. Yrityksen nimi on peräisin siitä, että se alun perin laati käsikirjoja Aerowinxin 747 Precision Simulator-tuotteelle.
Ensimmäisen varsinaisen lisäosatuotteen, Boeing 777:n, yritys julkaisi Terminal Reality-yhtiön Fly!-alustalle vuonna 2001. Fly!:n pääkehittäjä Richard Harveyn kuoltua syöpään maaliskuussa 2003, PMDG siirsi tuotekehityksensä Microsoft Flight Simulator-alustalle, jolle se julkaisi sittemmin useamman jatko-osan (NGX, NGXu, NG3) poikineen 737NG-mallinnoksen samana vuonna. Yritys on sittemmin julkaissut tuotteita myös Lockheed Martinin Prepar3D-alustalle sekä Laminar Researchin X-Planelle. Tällä hetkellä myynnissä ovat Boeing 737NG, 747, 777 ja Douglas DC-6A/B Prepar3D-alustalle sekä DC-6A/B sekä 737NG vuonna 2020 ilmestyneelle Microsoft Flight Simulator-alustalle. Kehitteillä ovat muun muassa 737 MAX-sarja, 747-400 ja -8, sekä 777-sarja samaiselle alustalle, sekä 777X-sarja ja 757-sarja. 737:n julkaisu valmistui vuoden 2023 ensimmäisellä neljänneksellä,777:n vuosien 2024-2025 aikana. Uusi 747-mallisto, joka kattaa koko 747-koneperheen Classic-mallit mukaan lukien, tulee ainoastaan Microsoft Flight Simulator 2024:lle. 737 MAX-mallit viivästyvät määrittelemättömään ajankohtaan. Kaikki FSX- sekä X-Plane-tuotteet vedettiin pois suoramyynnistä kesäkuussa 2021, niitä myy rajoitetusti Aerosoft. NGXu:lle (Prepar3D v4 ja uudemmat versiot) tulee myöhemmin laajennuspaketteja, jotka yhdessä kattavat koko nykyisen Boeing 737-malliston, mukaan lukien Boeing Business Jet (BBJ1 ja BBJ2; BBJ3 ei sisälly tuotteeseen)- ja MAX- sarjat sekä kaksi erilaista rahtiversiota, 737BCF ja 737BDSF., sen sijaan vuoden 2020 Flight Simulatorille koneet julkaistaan pienemmissä paketeissa, jotka kaikki ovat ostettavissa erikseen. Koko NG-sarja on ollut saatavilla helmikuusta 2023 (Xbox-konsolille toukokuusta 2023), ja ensimmäinen, 700-runkotyypin muunnelmineen kattava paketti julkaistiin 9. toukokuuta 2022. 5. helmikuuta 2020 julkaistiin ensimmäinen, 737-600 ja -700-mallit kattava laajennuspaketti NGXu-tuotteelle,16. elokuuta 2020 rahtilisäosa, ja 24. lokakuuta 2020 Boeing Business Jet-laajennuspaketti. 20. marraskuuta 2020 PMDG ilmoitti kehittävänsä myös 777X-koneperhettä mallintavaa lisäosaa. 27. helmikuuta 2021 julkaistiin Boeing 777-200ER-lisäosa Prepar3D:n 777-paketille. Tuotteeseen sisältyy sähköinen lentolaukku (EFB) koko 777-laivastolle. 17. marraskuuta 2021 julkistettiin tieto, että PMDG kehittää mallinnosta Boeing 757-koneesta. 26. marraskuuta 2021 julkaistiin DC-6-tuote uuden Microsoft Flight Simulatorin Xbox-versiolle. Uusien 32-bittisille simulaattoreille (FSX ja Prepar3D versio 3 ja aiemmat) suunniteltujen tuotteiden kehitys päättyi NGXu-julkaisun myötä. Elokuussa 2023 PMDG ilmoitti palkanneensa Aerosoftin entisen projektipäällikön Mathjis Kokin.Yritys on keskittynyt lentokoneiden järjestelmien ja lento-ominaisuuksien todenmukaisuuteen, mutta sen tuotteita pidetään myös graafisesti kehittyneinä. Käytännössä yrityksen tuotteet kattavat MD-11:n ohella kaikki Boeingin liikennelentokoneperheet vuodesta 1988 eteenpäin.
Tuotteet.
Taulukossa ovat tähänastiset julkaisut julkaisupäivineen.
Organisaatiorakenne.
PMDG Simulationsilla on emoyhtiö, The PMDG Company, joka on alkuperäiseltä nimeltään Precision Manuals Development Group, ja perustettiin 2005. Nimenmuutos tapahtui 2022. Simulations puolestaan on perustettu 2006 nimellä PMDG Holdings ja sai nykynimensä 2008. PMDG Companyyn kuuluu muitakin yhtiöitä, kuten Randazzon yksityiskoneet omistava PMDG Flight Operations.